Държавен вестник, бр. 85, 2021 г., стр. 37

БРОЙ  85	
Д Ъ Р Ж А В Е Н  В Е С Т Н И К 	
СТР.  37  
Чл. 8. В случай че искането и документите 
към него са редовни, Комисията уведомява 
предприятието за необходимостта да подаде 
заявка за предварителна публикация или за 
координация.
Чл. 9. Изготвянето на заявките за подава-
не в МСД е задължение на предприятието. 
Предприятието предоставя на Комисията 
заявките си в електронен формат съгласно 
изискванията на МСД.
Чл. 10. (1) Попълнената от предприятието 
заявка за предварителна публикация или за 
координиране се валидира от Комисията 
съгласно изискванията на МСД.
(2) В случай че заявката не може да бъде 
валидирана, предприятието се уведомява за 
необходимостта от коригиране на базата дан-
ни и предоставянето є в Комисията в 30-дне-
вен срок от получаване на уведомлението. 
Ако заявителят не коригира базата данни в 
посочения срок, процедурата се прекратява.
(3) Комисията подава валидираната елек-
тронна заявка съгласно изискванията на 
МСД в 30-дневен срок от датата на нейното 
постъпване или от подаването на коригира-
ните параметри по нея.
(4) В случай че при публикуване на заявката 
от МСД се установи, че има вероятност да 
бъде смутена работата на заявена българска 
спътникова система на друго предприятие, 
предприятията се уведомяват за това с оглед 
постигане на съгласие между тях.
Чл. 11. Предприятието се задължава за 
всяка промяна в плана за реализация на 
системата, предоставен съгласно чл. 6, ал. 2, 
т. 1 на настоящите Правила, да уведоми 
Комисията в 14-дневен срок от настъпване 
на промяната.
Чл. 12. Поне една земна станция за упра-
вление и контрол на спътниковата система/
мрежа се разполага на територията на Ре-
публика България.
Чл. 13. След стартиране на процедурата 
по координация предприятието е длъжно 
ежегодно, в срок до 30 май, да предоставя 
на Комисията годишен доклад до въвежда-
нето на системата в експлоатация. Докладът 
съдържа подробно описание на извършените 
дейности по заявката през изминалия период, 
както и изпълнението на съответните етапи 
от представения съгласно чл. 6, ал. 2, т. 1 
план за реализация на системата.
Чл. 14. (1) Предприятията имат право 
да провеждат преговори на ниво оператор-
оператор.
(2) При постигнати споразумения, свързани 
с процеса по ал. 1, предприятието уведомява 
Комисията.
Чл. 15. (1) Предприятието предоставя на 
Комисията заявка в съответствие с Резолюция 
49 от PP. Заявката се изготвя от предприятието 
и се предоставя в Комисията в електронен 
формат съгласно изискванията на МСД.
(2) Попълнената от предприятието заявка 
се валидира от Комисията съгласно изисква-
нията на МСД.
(3) В случай че заявката не може да бъде 
валидирана, предприятието се уведомява за 
необходимостта от коригиране на базата дан-
ни и предоставянето є в Комисията в 30-дне-
вен срок от получаване на уведомлението. 
Ако заявителят не коригира базата данни в 
посочения срок, процедурата се прекратява.
(4) Комисията подава валидираната елек-
тронна заявка в 30-дневен срок от датата на 
нейното постъпване или от подаването на 
коригирани параметри по нея.
Чл. 16. (1) Предприятието предоставя 
на Комисията заявка за регистриране на 
координирания ограничен ресурс в Главния 
международен регистър на радиочестотите на 
МСД. Заявката се изготвя от предприятието 
и се предоставя в Комисията в електронен 
формат съгласно изискванията на МСД.
(2) Заявката за регистриране се валидира 
в Комисията.
(3) В случай че заявката не може да бъде 
валидирана, предприятието се уведомява за 
необходимостта от коригиране на базата дан-
ни и предоставянето є в Комисията в 30-дне-
вен срок от получаване на уведомлението. 
Ако заявителят не коригира базата данни в 
посочения срок, процедурата се прекратява.
(4) Комисията подава валидираната елек-
тронна заявка за регистрация съгласно изис-
кванията на МСД в 30-дневен срок от датата 
на нейното постъпване или от подаването 
на коригирани параметри по нея.
Чл. 17. В случай че предприятието заяви 
отказ от подадена към МСД заявка, Комисията 
анулира заявката. Предприятието заплаща 
таксите, определени от МСД, в случай, че 
има такива.
Чл. 18. Комисията информира министъра 
на транспорта, информационните технологии 
и съобщенията за дейностите по заявяването 
и международно координиране и регистриране 
в международни организации по електронни 
съобщения на позиции на геостационарната 
орбита със съответния радиочестотен спектър 
и на радиочестотния спектър, използван от 
негеостационарна спътникова система.
Г л а в а  т р е т а
ВЗАИМОДЕЙСТВИЕ МЕЖДУ ЗАИНТЕ-
РЕСОВАНИТЕ СТРАНИ ПРИ ПУБЛИКУ-
ВАНЕ НА ДВУСЕДМИЧНИЯ ЦИРКУЛЯР 
НА БЮРОТО ПО РАДИОСЪОБЩЕНИЯ 
(БЮРОТО) КЪМ СЕКТОРА ПО РАДИО-
КОМУНИКАЦИИ (ITU-R) НА МСД ЗА 
МЕЖДУНАРОДНАТА ИНФОРМАЦИЯ ЗА 
ЧЕСТОТИТЕ BR IFIC (BR INTERNATIONAL 
FREQUENCY INFORMATION CIRCULAR)
Чл. 19. Министерството на транспорта, 
информационните технологии и електронни-
те съобщения (министерството) предоставя